ফলের মাস জ্যৈষ্ঠ ॥ টাঙ্গাইলের বাজার ভরা মৌসুমি ফল | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
ফলের মাস জ্যৈষ্ঠ ॥ টাঙ্গাইলের বাজার ভরা মৌসুমি ফল
0
অর্থ ও ব্যবসা, কৃষি ও কৃষক, টাঙ্গাইল, শীর্ষ সংবাদ, সদর, সর্বশেষ ৫০
জুন 4, 2017
অ+ অ-
ইমেইল প্রিন্ট
শেয়ার করুন
রঞ্জিত রাজ ॥
ফলের মাস জ্যৈষ্ঠ। তাই টাঙ্গাইলের বাজারগুলোতে ভরে গেছে আম, লিচু, তাল, জামসহ নানা মৌসুমি ফলে। টাঙ্গাইল জেলার ফলের দোকানগুলো এখন ভরে উঠেছে বহুরকমের ফলে। জ্যৈষ্ঠ মাসের আম, জাম, লিচু, তাল, জামরুলসহ মৌসুমি ফলগুলো পরিপক্ব হয়ে উঠেছে। দেশের বিভিন্ন প্রান্ত থেকে এসব ফল টাঙ্গাইল জেলার ফলের আড়তগুলোতে এসেছে। সেখান থেকে খুচরা বিক্রেতার হাত হয়ে যাচ্ছে ক্রেতাদের নাগালে।
আম, লিচু এখন পাড়া-মহল্লার মোড়েও বিক্রি হচ্ছে। ভ্রাম্যমাণ বিক্রেতারা ফলের ঝুড়ি সাজিয়ে বসেছেন। বিক্রেতাদের দাবি, ফলে ফরমালিন নেই। আর এবার উৎপাদনও ভালো, তাই দামও গতবারের তুলনায় বাড়েনি।
জানা যায়, ঈশ্বরদীর দেশি ও বোম্বাই জাতের লিচুতেই বাজার ভরা। বিক্রেতারা টিনিউজকে জানালেন, বাজারে প্রথম আসে সোনারগাঁয়ের লিচু। বৈশাখের দ্বিতীয় সপ্তাহ থেকেই আকারে ছোট এবং একটু টক স্বাদের আগাম জাতের এই লিচু এখন বাজার থেকে প্রায় উঠে গেছে। এখন এসেছে ঈশ্বরদীর লিচু। পাবনার ঈশ্বরদী দেশের লিচু উৎপাদনের অন্যতম প্রধান এলাকা। এখানে দেশি ও বোম্বাই জাতের লিচুর চাষ হয়। ফলের মহাজন হাসান ব্যাপারী টিনিউজকে জানালেন, এখন প্রতিদিন বাদামতলীতে ৮ থেকে ১০ ট্রাক লিচু আসছে। পাইকারিতে প্রতি হাজার দেশি লিচু বিক্রি হচ্ছে ১৬০০ থেকে ১৮০০ টাকায়। দেশি লিচুর রং লাল-সবুজ মেশানো। বোম্বাই লিচু টকটকে লাল। এর পাইকারি দাম প্রতি হাজার ১৮০০ থেকে ২০০০ টাকা। দিনাজপুরে চাষ হয় চায়না-১, ২, ৩ জাতের মোজাফফরপুরি এবং বেদানা লিচু। এসব লিচু আসে জ্যৈষ্ঠের দ্বিতীয় সপ্তাহে। দুই সপ্তাহের মতো বাজারে থাকে। এ সময় ঈশ্বরদীর দেশি লিচু উঠে যায়। বোম্বাই লিচু থাকে। সব মিলিয়ে লিচুর বাজার থাকে বৈশাখের শেষ সপ্তাহ থেকে জ্যৈষ্ঠের শেষ সপ্তাহ পর্যন্ত এক মাস।
খুচরা বিক্রেতা ফারুক হোসেন টিনিউজকে জানালেন, ঈশ্বরদীর ১০০টি লিচু মানভেদে ২২০ থেকে ২৬০ টাকা বিক্রি হচ্ছে। তবে দু-একটি দোকানে দিনাজপুরের আগাম জাতের চায়না-১ এবং সোনারগাঁয়ের চায়না-১ জাতের লিচু আছে। এর ১০০ লিচুর দাম হাঁকা হচ্ছে ৩৫০ থেকে ৪৫০ টাকা পর্যন্ত। তবে বিক্রেতারা টিনিউজকে বললেন, আর দু-চার দিনের মধ্যেই ঈশ্বরদী ও দিনাজপুরে ব্যাপকভাবে লিচুর বাগান ভাঙা শুরু হবে। এবার ফলন বেশ ভালো হয়েছে। তাই দামও নেমে আসবে।
বাজারে আম আছে এখন সাতক্ষীরার। আমের মহাজন আকাশ আহমেদ টিনিউজকে জানালেন, বরাবরই সাতক্ষীরার আমই প্রথম বাজারে আসে। এর মধ্যে সবচেয়ে আগে এসেছে গোবিন্দভোগ। এই আমগুলো আকারে বড়, পুরো আমের রং সোনালি-হলুদ। সেরা গোবিন্দভোগ পাইকারিতে বিক্রি হচ্ছে ৯০ টাকা কেজি। একটু ছোট আকারেরগুলো ৭০ থেকে ৮০ টাকা। সাতক্ষীরার হিমসাগর তেমন সরেস জাতের নয়। এর পাইকারি দাম ৩৫ থেকে ৪৫ টাকা কেজি। সে তুলনায় ল্যাংড়া আকারে ছোট হলেও স্বাদে ভালো। ল্যাংড়ার দাম ৪৫ থেকে ৫০ টাকা কেজি। গুটি আম আছে অনেক রকমের। এগুলোর পাইকারি দাম ৩০ থেকে ৩০ টাকা। এই মহাজন টিনিউজকে আরও জানালেন, মেহেরপুর, কুষ্টিয়া, বাঘা, রাজশাহী ও চাঁপাইনবাবগঞ্জের জনপ্রিয় আম বাজারে আসতে জ্যৈষ্ঠের শেষ সপ্তাহ পেরিয়ে যাবে।
রাজশাহী এলাকায় ঝড়ে আমের কিছু ক্ষতি হলেও সারা দেশে এবার আমের প্রচুর ফলন হয়েছে। তাই ফলের মৌসুমে এবার আমের দাম গত বছরের চেয়ে একটু কম। বাজার সহনশীল থাকবে। মেহেরপুর-রাজশাহী অঞ্চল থেকে আম আসা শুরু হলে খুচরা বাজারে দাম আরও নেমে আসবে। এখন আর ফলে ফরমালিন দেয়া হয় না। তাই নিরাপদেই ক্রেতারা ফলের স্বাদ নিতে পাবেন বলে জোর দিয়েই বললেন ফলের এই মহাজন।
বাজারের বিক্রেতা আলমগীর হোসেন টিনিউজকে জানালেন, গোবিন্দভোগ ১২০ থেকে ১৩০ টাকা, হিমসাগর ১০০ থেকে ১২০ টাকা, ল্যাংড়া ১২০ টাকা এবং থাইল্যান্ডের আলফানসো জাতের আম বিক্রি হচ্ছে ৫০০ টাকা কেজি দরে।
পাড়া-মহল্লার ভ্রাম্যমাণ ফলের দোকানে আম-লিচু ছাড়াও পাওয়া যাচ্ছে জাম, জামরুল, আনারস, পেয়ারা, অড়বরইসহ হরেক রকম মৌসুমি ফল। বাজারে খুচরা বিক্রেতা রিয়াজুল ইসলাম টিনিউজকে জানালেন, জাম সবে উঠতে শুরু করেছে, দাম ১৮০ থেকে ২০০ টাকা কেজি, জামরুলের কেজি মানভেদে ৪০ থেকে ৬০ টাকা। পাহাড়ি এলাকার ছোট আকৃতির আনারস প্রতিটি বিক্রি হচ্ছে আকারভেদে ১০ থেকে ১৫ টাকায়।
বিক্রেতারা টিনিউজকে জানালেন, কাঁঠাল বাজারে আসবে মূলত জ্যৈষ্ঠের পরে। থাকবে সেই কোরবানির ঈদ অবধি। এখন আগাম জাতের অল্প কিছু কাঁঠাল আসছে। আকারভেদে এর দাম ১০০ থেকে ১৫০ টাকায় বিক্রি হচ্ছে।
শেয়ার করুন
Comments
comments
Tagged with
ফলের মাস জ্যৈষ্ঠ ॥ টাঙ্গাইলের বাজার ভরা মৌসুমি ফল
Like to share?
Newer Postজেলা যুবদলের কমিটি স্থগিত ঘোষনা ॥ টাঙ্গাইল জেলা বিএনপির পাল্টা কমিটির প্রস্তুতি
Older Postমধুপুরে ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
মুক্তিযোদ্ধা ফারুক হত্যা মামলার চার্জ গঠনের তারিখ সপ্তমবারের মতো পেছালো টাঙ্গাইল সদর উপজেলার ৪ ইউপিতে এবং মধুপুরের ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে